Käisin täna Schnelli pargis lumelinna vaatamas ja vastu minu ootustele näha suhteliselt inimtühja parki oli lumelinnas vähemalt 5 rühma lasteaia lapsi ning iga rühma lahkudes laekus uus rühm. Ilmselt on neil kuskil seal lähedal pesa??!    Lumelinn ise nägi teisipäeval välja väga väsinud. Enamus lumefiguure olid küll veel terved ja äratuntavad, kuid liumäed nende peal olid praktiliselt kõik katki. Ei oska seisukohta võtta, kas aktiivsed lasteaialapsed on  liumäed auguliseks hõõrunud või mingi pahalased on lihtsalt lõhkunud.    Väga hea mulje jättis "iglu", mis asus lumelinnas ca 50 meetrit Balti jaama poole. Nii väljast kui ka seest paistis olevat päris suur ja sees olid olemas kõik "mugavused": karusnahad, et oleks soe istuda, jääst lauad ning laudade sees isegi topsihoidjad. Kuigi väljaspoolt ei paista siis sees avastad, et majal polegi katust - ei tea kas tegu on tähevaatajate romantikutega või on eesmärk maja valgustada.    Kui linnavalitus  võtaks ette siis võiks iga talv panna püsti rida lumemaju Schnelli tiigi äärde - oleks üheaegselt turismiatraktsioon kui ka lastele palju rõõmu. Samuti lööks see talveperioodiks kinnisvara hinnad alla - kasvõi esimese sulani kui vandaalid ära ei lõhu ;)    mu m6tted,